《壮哉亭观龙湫作》
宋代·蒲寿宬

雪车冰柱刘叉狂，玉川玉更与相颉颃。
车声羊肠几盘折，飞冰走雪何茫茫。
天公矜此老怪物，六丁直下白昼驱阿香。
丰隆列缺一时起，千车百柱摧靡靡。
玉虬银阙掀霜髯，药兔蟾宫捣瑶髓。
涛惊浪骇不可摹，璧碎珠倾讵堪拟长风吹雨一座寒，
儿童不敢正面看。狂客何心助鼓譟，
硗田万顷思波阑。被发行歌惬狂想，
宝华天雨宁专赏。炎天上火下如汤，
一派清泠浃邻壤。劝君饮酒君莫疑，
有酒不饮吾何痴。夜光鱼目纷纷杂错乌可辨，
眼中如露如电醉来大笑俱不知。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。